Tunika Cacao-langasta

Tunika neulotaan ylhäältä alas siten, että työhön ei tule saumoja. Työssä ei ole muita pääteltäviä lankoja kuin alku- ja loppupää. Helma neulotaan niin pitkäksi kuin lanka riittää. Reunat ovat joustinneuletta, muu tunika sileää neuletta. Paksuilla puikoilla neuloen työstä tulee harsomainen, alpakkalangan ansiosta silti lämmin.

**Tarvikkeet**: 100 g Cacao-lankaa

 Pyöröpuikko 7 mm, pituus 80 cm. Silmukoiden luontia varten mahdollisesti nuppipuikot.

 4 silmukkamerkkiä – helpottavat näkemään kavennusten ja levennysten paikat.

**Mallineuleet**: Joustinneule 1o1n

Sileä neule

**Neuletiheys**: n. 11s / 10 cm.

**Koko:** S (L)

**Tee näin:**

Luo löyhästi 92 (100) s. Aloituskohta sijoittuu taakse oikealle olkapäälle.

Neulo joustinneuletta suljettuna neuleena 4 krs. Laita silmukkamerkit 23 (25) s:n välein – näin merkitset tulevat kavennuskohdat. **KUVA 1**

 **Kavenna 11 x 4 s. joka kolmas kerros:**

Neulo \*21 (23) s oikein, 2 oikein yhteen\*. Toista \*\_\* 4 kertaa. Kavennus tulee ennen silmukkamerkkiä.

Neulo kaksi välikerrosta.

Neulo\*20 (22) o, 2 o yhteen\* 4x.

Neulo kaksi välikerrosta.

Jatka neuloen kavennuskerros ja 2 välikerrosta yhteensä 11 kertaa.

**Kun pyöröpuikko käy liian lyhyeksi, vedä se reilusti työstä ulos lenkille! KUVA 2**

Nyt jäljellä on 48 (56) silmukkaa.

Neulo vielä oikeaa, kunnes työn pituus on 25 cm. Leveys aloitusreunassa on 45 (50) cm ja puikon kohdalla 24 (30) cm.

**Vaihda neulomissuunta:** Nosta seuraava silmukka neulomatta, siirrä lanka työn eteen, käännä työ, nosta äsken nostettu silmukka neulomatta takaisin. Neulo seuraavan kerran tähän kohtaan tullessasi silmukka ja sen ympärillä oleva lanka yhteen.

**Levennä 13 (15) x 4 s. joka toinen krs:**

Neulo ennen silmukkamerkkiä oleva silmukka kaksi kertaa (etureuna + takareuna)

Välikerros

Neulo levennyskerros ja välikerros yhteensä 13 (15) kertaa. Nyt työssä on 100 (116) s.

Poista silmukkamerkit viimeisten levennysten jälkeisellä kerroksella.

Neulo 3(4) s oikein, lisää silmukkamerkki, 18 (20) s joustinneuletta, silmukkamerkki, 32 (38) s oikein, silmukkamerkki, 18(20) s joustinneuletta, silmukkamerkki, 29(34) s oikein.

Jatka joustinneuletta ja sileää vuorotellen, kunnes työn pituus on 50 cm.

**Päätä joustinneuleella neulotut silmukat:**

Neulo 3 (4) s oikein, päätä 18 (20) s, neulo 32 (38) s o, päätä 18 (20) s, neulo 29 (34) s o. Poista samalla silmukkamerkit.

**Neulo 3 (4) s, luo 8 (10) s, neulo 32 (38) s, luo 8 (10) s, neulo 29 (34) s.** Työssä on nyt 80 (96)s.

**Luo päätettyjen silmukoiden tilalle uudet silmukat neuloen**: Käännä työ, neulo 1 s, mutta älä pudota ”vanhaa silmukkaa” vaan siirrä äsken neulottu uusi silmukka vasemmalle puikolle. Neulo äsken luotu silmukka, älä pudota vaan siirrä uusi silmukka vasemmalle, neulo jne. kunnes olet tehnyt tarvittavat silmukat.

**Neulo oikeaa 4 krs.** Merkitse sivujen paikat silmukkamerkein.

**Neulo oikeaa ja levennä kummassakin sivussa 6 x 2 s joka 7. krs:** Neulo silmukkamerkin kummallakin puolella olevat silmukat kaksi kertaa (= etureuna + takareuna).

**Neulo oikeaa, kunnes lanka alkaa olla vähissä**.

**Neulo 1o 1n**, kunnes lankaa on jäljellä 5 kertaa helman ympärysmitta.

**Päätä** silmukat löyhästi.

**Viimeistely:**

Pujota langanpäät työn sisään suurella kanavaneulalla. Levitä työ tasaiselle alustalle mittoihinsa ja aseta päälle märkä liina. Anna kuivua.

Valmis työ alustalla = kaava **KUVA 3**

Valmis työ ripustimessa **KUVA** **4**

Valmis työ päällä **KUVAT** **5, 6**